OpenLLM-France/wikimedia huggingface dataset:
# Resolució 2390 del Consell de Seguretat de les Nacions Unides

La Resolució 2390 del Consell de Seguretat de les Nacions Unides fou adoptada per unanimitat el 8 de desembre de 2017. El Consell va concloure que totes les mesures relacionades amb la finalització del Programa Petroli per Aliments a l'Iraq s'havien implementat plenament.
El Secretari General de les Nacions Unides i el govern iraquià, tal com es va demanar en la resolució 1958 del 2010, va acordar un acord per a la solució del Programa Petroli per Aliments. L'excedent del compte fiduciari, amb els costos implicats i les indemnitzacions pagades a l'ONU, més de 14 milions de dòlars, havien estat transferits a Iraq. Això va significar que totes les mesures imposades pel Consell de Seguretat estaven plenament implementades.

## Referències

* ↑ Nacions Unides. «All measures imposed under Iraq Oil-for-Food Programme implemented in full, SC concludes, unanimously adopting r.2390», 08-12-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Stuttgart (Arkansas)

Stuttgart és una població dels Estats Units a l'estat d'Arkansas. Segons el cens del 2000 tenia 9.745 habitants.

## Demografia

Segons el cens del 2000, Stuttgart tenia 9.745 habitants, 3.994 habitatges, i 2.731 famílies. La densitat de població era de 610,8 habitants/km².
Dels 3.994 habitatges en un 31,6% hi vivien nens de menys de 18 anys, en un 48% hi vivien parelles casades, en un 16,7% dones solteres, i en un 31,6% no eren unitats familiars. En el 28,4% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,94.
Per edats la població es repartia de la següent manera: un 26% tenia menys de 18 anys, un 8,8% entre 18 i 24, un 26% entre 25 i 44, un 23% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 81,2 homes.
La renda mediana per habitatge era de 31.664 $ i la renda mediana per família de 39.126 $. Els homes tenien una renda mediana de 30.860 $ mentre que les dones 21.817 $. La renda per capita de la població era de 16.490 $. Entorn del 13,8% de les famílies i el 18,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stuttgart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Stuttgart». American Fact Finder. Oficina del Cens dels Estats Units, 12-01-2010.
# Joost Legtenberg

Joost Legtenberg (Markelo, Hof van Twente, 31 de juliol de 1975) va ser un ciclista neerlandès que fou professional del 2000 al 2004.

## Palmarès

* 2000
** Vencedor d'una etapa a l'OZ Wielerweekend
* 2001
** 1r al Tour de Faso i vencedor d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Eleccions cantonals franceses de 1967

Les eleccions cantonals es van celebrar el 24 de setembre i l'1 d'octubre de 1967.

## Resultats

Aquestes eleccions representaren un fort avenç per a l'oposició d'esquerra, que es veuria reflectit en els resultats de les eleccions legislatives del mateix any.

### Xifres

La taxa d'abstenció s'elevà al 42,67%.
| Tendències | Primera volta (%) | Segona volta (en escons) |
| Extrema esquerra | 2.0 | 25 |
| Partit Comunista Francès | 26.3 | 175 |
| Federació de l'Esquerra Demòcrata i Socialista | 21.6 | 465 |
| Divers gauche | 6.2 | 177 |
| Centre démocrate | 8.1 | 155 |
| Républicains indépendants | 4.0 | 94 |
| Unió per la Nova República | 14.5 | 220 |
| Divers droite | 17.2 | 399 |
| Font: Alain Lancelot, Les élections sous la Ve République, PUF, Paris, 1988 |||
# Aubencheul-au-Bac

Aubencheul-au-Bac és un municipi francès, situat a la regió dels Alts de França, al departament del Nord. L'any 2006 tenia 519 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 268 | 300 | 352 | 377 | 471 | 475 | 478 | 471 | 439 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 433 | 492 | 518 | 497 | 476 | 515 | 489 | 477 | 454 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 469 | 481 | 471 | 368 | 361 | 365 | 341 | 371 | 344 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 344 | 367 | 396 | 440 | 516 | 480 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Michel Prettre | |
# Virgilio Zapatero Gómez

Virgilio Zapatero Gómez (Cisneros, Castella i Lleó 1946) és un polític i jurista espanyol que fou Ministre de Relacions amb les Corts entre 1986 i 1993 sota la presidència de Felipe González.

## Biografia

Va néixer el 26 de juny de 1946 a la població de Cisneros, situada a la província de Palència. Va estudiar dret a la Universitat Complutense de Madrid, ampliant els seus estudis a França i Alemanya. Va iniciar la seva carrera com a advocat al costat d'Elías Díaz i Gregorio Peces-Barba, i exercí la docència com a catedràtic de Filosofia del Dret, Moral i Política a la Universitat d'Alcalá de Henares, de la qual n'és el seu rector.

## Activitat política

Membre del Partit Socialista Obrer Espanyol (PSOE) en les eleccions generals de 1977 fou escollit diputat al Congrés per la província de Conca, escó que repetí en les següents eleccions fins al 1994. L'any 1982 fou nomenat Secretari d'Estat de Relacions amb les Corts, càrrec que va mantenir fins al 1986, i posteriorment fou nomenat Ministre de Relacions amb les Corts per part de Felipe González.
Actualment és membre de la Fundació Pablo Iglesias.
Ha estat implicat en l'escàndol de les anomenades targetes black de Cajamadrid amb un total gastat de 35.977,55 € - (477 apunts)

## Enllaços externs

* (castellà) Informació de Virgilio Zapatero a elpais.com
# DPCM

DPCM (de l'anglès "Differential Pulse Code Modulation") és un codificador de forma d'ona que parteix de la base del PCM però que afegeix algunes funcionalitats basades en la predicció de les mostres del senyal. Es parteix d'un senyal analògic (continu en el temps) el qual es vol codificar. El primer pas a realitzar és el procés de mostratge (prendre el valor del senyal cada cert període regular de temps). Amb això s'aconsegueix un senyal discret en el temps (compost per tota una sèrie de mostres equiespaiades). El següent pas és la quantificació: es preestableixen uns nivells (amplituds) i (2 opcions):
* [opció 1] s'agafa el valor de dues mostres consecutives, es resta el valor de la primera menys la segona, es quantifica el resultat i finalment es codifica, o bé
* [opció 2] es fa la predicció d'una mostra a partir de les mostres anteriors i es calcula la diferència entre el valor de la mostra actual real i la predicció (el resultat és l'error de predicció), es quantifica l'error i es codifica.
Aplicant un d'aquests dos processos s'elimina la redundància del senyal a curt termini i s'aconsegueixen factors de compressió de l'ordre de 4 (la mida del fitxer es divideix per 4). El motiu pel qual es redueix la mida del fitxer és perquè com que es fa la diferència entre dues mostres, el resultat serà un valor petit i fins i tot proper a zero i, per tant, en codificació es necessitaran menys bits. En resum, es pot dir que la potència del senyal "diferència" és molt més petita que la del senyal discret original. A continuació es presenten els diagrames del codificador i descodificador de les dues versions comentades:

## Opció 1 (diferència entre dues mostres consecutives)

Versió 1
El codificador fa la funció de diferenciador (també anomenat derivador), mentre que el descodificador actua com un acumulador (també integrador) El quantificador (Q) redueix el nombre de bits mentre que el quantificador invers ($Q^{-1}$) recupera el nombre de bits original del senyal discret inicial.
Versió 2 [Anàlisi-per-síntesi]
Incorporació del descodificador a dins del propi codificador

## Opció 2 (predicció de la mostra actual)

Incorporació d'un predictor lineal
# Resolució 2392 del Consell de Seguretat de les Nacions Unides

La Resolució 2392 del Consell de Seguretat de les Nacions Unides fou adoptada per unanimitat el 14 de desembre de 2017. El Consell va ampliar el mandat de la Missió de les Nacions Unides al Sudan del Sud (UNMISS) per mig any fins al 15 de març de 2018.

## Observacions

Després de cinc anys de guerra civil, la situació al Sudan del Sud continuava empitjorant, i totes les parts del conflicte n'eren responsables. Les entregues d'ajuda eren obstaculitzades, no es van complir amb una treva proposada pel govern i les parts importants de l'acord de pau de 2015 es van quedar sense carta.
El president nord-americà Donald Trump volia retirar les forces de manteniment de la pau de l'ONU. La seva enviada a l'ONU, Nikki Haley, va dir que fins i tot el govern del Sudan del Sud no estava cooperant, per la qual cosa la missió hauria de ser revisada. El secretari general de l'ONU, António Guterres, volia reformar les forces de manteniment de la pau. Va dir que "de vegades les tropes eren enviades a llocs on no hi havia pau per mantenir".La UNMISS comptava amb més de 14.000 soldats i costava uns 900 milions d'euros anuals.
La UNMISS també va sofrir incendis després de diversos incidents en què els mantenidors de la pau no van protegir els civils durant la lluita. En les batalles a la capital, Juba, els mantenidors de la pau xinesos van abandonar els seus càrrecs deixant enrere les armes i municions. En un altre cas, els cascos blaus no van ajudar quan un exèrcit governamental va atacar un campament proper als treballadors de l'ajuda. Segons un informe, els batallons xinesos i etíops es van negar a deixar la seva base. Les sis bases de protecció de civils, on es van atendre a uns 200.000 civils, van ser atacades en diverses ocasions.
Un informe d'António Guterres va recomanar que la missió s'ampliés per dos mesos fins que es completés una avaluació estratègica de les operacions.

## Referències

* 1 2 3 Nacions Unides. «Adopting r.2392, SC grants mandate extension for UN mission in South Sudan, pending review of operations», 14-09-2017.
* ↑ Bloomberg. «U.S. plans review of UN peacekeeping missions», 03-02-2017.
* ↑ Nacions Unides. «Report of the SG on South Sudan», 01-12-2017.
* ↑ «UN peacekeepers refused to help as aid workers were raped in South Sudan», 06-10-2016.
* ↑ CNN. «How UN peacekeepers failed South Sudan», 25-06-2016.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Spinea

Spinea és un municipi italià, situat a la regió del Vèneto i a la ciutat metropolitana de Venècia. L'any 2004 tenia 24.603 habitants. Limita amb els municipis de Martellago, Mira, Mirano i Venècia

## Administració

Llista d'alcaldes :
| Període | Identitat | Partit |
| 2007- | Claudio Tessari | Centredreta |
# On the Line

On the Line és un thriller del 2022 escrita, produïda i dirigida per Romuald Boulanger i protagonitzada per Mel Gibson. Ha estat subtitulada al català.

## Sinopsi

Elvis Cooney és un presentador de ràdio que viu a Los Angeles amb la seva dona Olivia i la seva filla Adria. Amb el seu equip, presenta On the Line, un programa nocturn que s'emet a la ràdio KLAT. Una nit, un misteriós que es diu Gary el truca i li diu que és a casa d'Elvis i que ha segrestat la seva dona i la seva filla.

## Repartiment

* Mel Gibson com a Elvis
* Kevin Dillon com aJustin
* Enrique Arce com a Tony
* William Moseley com a Dylan
* Nadia Farès com a Sam Dubois
* Alia Seror O'Neill com a Mary
* Paul Spera com a Gary, James
* Nancy Tate com a Olivia

## Producció

El rodatge va començar a París, el 9 de juny de 2021.

## Crítica

La pel·lícula té un índex d'aprovació del 24% al lloc web de l'agregador de ressenyes Rotten Tomatoes basat en 21 ressenyes.

## Referències

* ↑ «'On The Line' Ending, Explained: Who Is Elvis' Mysterious Caller? Was Elvis Able To Save His Family? | Film Fugitives» (en anglès americà), 04-11-2022. [Consulta: 4 novembre 2022].
* ↑ «On the Line». Goita què fan, ara!. [Consulta: 3 febrer 2023].
* ↑ «On the Line». [Consulta: 22 octubre 2022].
* ↑ Kay, Jeremy. «Mel Gibson thriller ‘On The Line’ starts Paris shoot; Fortitude International strikes key sales (exclusive)». Screen Daily, June 9, 2021. [Consulta: October 16, 2021].
* ↑ «On the Line». Rotten Tomatoes. [Consulta: December 4, 2022].

## Enllaços externs

* On the Line a Goita què fan, ara!
# Avortament amb medicaments

Es denomina avortament amb medicaments, avortament mèdic, avortament amb pastilles, avortament químic, avortament farmacològic o no quirúrgic a l'avortament induït o IVE causat per l'administració de medicaments. Els medicaments de referència són la mifepristona ajudat amb el misoprostol.
L'Organització Mundial de la Salut manté la informació sobre els usos i els riscos de l'avortament amb medicaments.
L'avortament amb medicaments es practica tant en països on està legalitzat l'avortament induït com en els quals està penalitzat. L'avortament amb medicaments es considera el mètode més efectiu i segur per a la vida i salut de les dones. En general l'avortament amb medicaments és preferible a l'avortament quirúrgic, ja que no requereix anestèsia ni tampoc intervenció quirúrgica. Requereix vigilància mèdica per a assegurar l'èxit i prevenir complicacions; sovint l'eliminació o evacuació és incompleta i requereix la intervenció final d'un mèdic.
La interrupció voluntària de l'embaràs amb medicaments és segura fins a la setmana 12 d'embaràs després de la data de l'última menstruació. Des de la setmana 13 d'embaràs des d'ara només és segur si l'avortament es realitza en un hospital.

## Vegeu també

* Avortament induït
* Raspament
* Mètodes anticonceptius

## Referències

* 1 2 Grossma, D. «Métodos médicos para el aborto en el primer trimestre» (en castellà). Biblioteca de Salud Reporductiva de la OMS. Organització Mundial de la Salut, 03-09-2004. Arxivat de l'original el 2016-11-13. [Consulta: 2 maig 2024].
* ↑ Misoprostol - Prospecto de Misive 200 Microgramos -comprimidos vaginales de Misoprostol, sinaem, Ministerio de Sanidad, España
* ↑ Prospecto Mifegyne, 200 mg comprimidos de mifepristona, Agencia Española del medicamento, rev. 2008
* 1 2 Comparación del Aborto Quirúrgico y El Aborto por Pastilla, .fwhc.org
* ↑ «El aborto con medicamentos, Esquema de Mifepristona/Misoprostol medicationabortion.com». Arxivat de l'original el 2010-09-03. [Consulta: 29 gener 2015].
* ↑ Avortament amb pastilles salva vides de dones a Women on Waves
* ↑ Organización Mundial de la Salud. «Métodos médicos para el aborto en el primer trimestre» (en español). La Biblioteca del Salud Reproductiva, gener 2004. [Consulta: 3 setembre 2004].
* ↑ «Gérvas J. Avortament a domicili. Acta Sanitària. 2010/09/13». Arxivat de l'original el 2011-09-13. [Consulta: 29 gener 2015].
* ↑ Varios/as autores/as. Todo lo que querés saber sobre cómo hacerse un aborto con pastillas. El Colectivo, 2010, p. 142. ISBN 978-987-1497-30-0.
# Voltor (grup musical)

Voltor fou un grup de hardcore en valencià, considerat un dels exponents del gènere en llengua catalana més importants, procedent d'Aldaia, al País Valencià.
En 2006, junt a altres cinc grups, creen el primer festival itinerant de música en valencià: el Tourbolet.
Abans del 2016 es va dissoldre temporalment.

## Discografia

* Identitat (Maqueta) - 2004
* Aprenent a volar (Cambra Records, 2005)
* Perill d'extinció (Radikal Records, 2008)
* Disc de la Música en Valencià-La Gira 08 (disc recopilatori editat per Escola Valenciana el 2008)
* Alabastre (2016)

## Referències

* 1 2 Ivànyez, Javi «El rock de la dècada passada». TresDeu, 27-01-2015 [Consulta: 4 novembre 2018].
* 1 2 3 4 «Voltor». Viasona. [Consulta: 4 novembre 2018].
* ↑ «Cinc grups creen el primer festival itinerant de música en valencià». Levante-EMV, 13-03-2006.
* ↑ «L'Escola Valenciana presenta el disc de la «Música en valencià»». Levante-EMV, 11-09-2008 [Consulta: 4 novembre 2018].

## Enllaços externs

* Pàgina oficial Arxivat 2009-01-23 a Wayback Machine.
* Voltor a MySpace
# DO Cariñena

La DO Cariñena està situada a la província de Saragossa, al voltant de Carinyena, la ciutat que dona nom a tota la comarca.
El clima és de tipus continental, amb hiverns freds i estius calorosos. El terreny és pobre, amb molta roca, el que fa que sigui ideal per al conreu de la vinya.
El vi que s'elabora en aquesta regió són molt coneguts i han estat presents en la majoria de taules, a més, la població ha donat nom a una varietat de raïm, la carinyena o mazuelo. Amb tot, aquests vins no han gaudit de massa bona reputació fins fa poc, que s'ha modernitzat la producció i elaboració. El resultat són uns vins corpulents i càlids, bàsicament negres, per bé que també s'elaboren blancs i vins licorosos.
El 1935 fou quan s'atorgà la categoria de Denominació d'origen que es va tonar a homologar el 1989. Hi ha 17908 ha de vinya que produeixen un total de 300 mil hl de vi.

## Varietats de raïm autoritzades
### Raïm negre

* Carinyena
* Garnatxa
* Ull de llebre
* Samsó
* Juan Ibañez
* Monastrell
* Cabernet sauvignon
* Merlot
* Sirà

### Raïm blanc

* Macabeu
* Garnatxa
* Moscatell romà
* Parellada
* Chardonnay

## Enllaços externs

* Pàgina oficial de la DO Cariñena Arxivat 2007-09-25 a Wayback Machine.
# Resolució 2394 del Consell de Seguretat de les Nacions Unides

La Resolució 2394 del Consell de Seguretat de les Nacions Unides fou adoptada per unanimitat el 21 de desembre de 2017. Després de considerar un informe del Secretari General sobre la Força de les Nacions Unides d'Observació de la Separació (UNDOF) i reafirmant la resolució 1308 (2000), el Consell va prorrogar el seu mandat per uns altres sis mesos, fins al 30 de juny de 2018.

## Contingut

El Consell va assenyalar que la situació a l'Orient Mitjà es mantenia tibant. A causa de les activitats militars a la zona de separació, hi havia risc que les tensions entre Síria i Israel tornessin a esclatar, i la treva entre ambdós de 1974 estava en perill. Es va demanar a totes les parts que retiressin les trops de la Línia Blava.
Mentrestant, la UNDOF havia ocupat una vegada més els cims de l'Hermon. També van planejar tornar a les posicions abandonades al costat sirià de la zona. El 2014 hi van haver de deixar moltes posicions a causa dels forts combats entre l'exèrcit sirià i els grups rebels.

## Referències

* ↑ Nacions Unides. «Adopting r.2394, SC renews mandate of force monitoring Israel-Syria disengagement agreement, condemns heavy weapons use in separation area», 21-12-2017.
* ↑ de Volkskrant. «VN trekken blauwhelmen terug uit Golanhoogten», 15-09-2014.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Sulayman Shah

Sulayman Shah és el nom dels següents personatges:
* Sulayman I de Pèrsia (1647/1648-1694), xa de Pèrsia de la dinastia safàvida (1666-1694)
* Sulayman II de Pèrsia, xa de Pèrsia de la dinastia safàvida (1749-1750)
* Sulayman Shah Beg (? - 1387) emir o bey del Beylik de Germiyan
* Sulayman Xah,, destacat amir de Tamerlà
# On this Island

On this Island, op. 11, és un cicle de cançons per a soprano o tenor i piano compost el 1937 per Benjamin Britten sobre un text de W.H. Auden. La soprano Sophie Wyss el va estrenar amb Britten al piano al Broadcasting House Concert Hall el 19 de novembre de 1937, dos dies després del 24è aniversari de Britten. El tenor Peter Pears la va interpretar freqüentment amb el compositor.

## Cançons

* Let the florid music praise!
* Now the leaves are falling fast
* Seascape
* Nocturne
* As it is, plenty

## Referències

* ↑ Stevenson, Joseph. «Informació de l'obra» (en anglès). Allmusic. [Consulta: 17 agost 2018].
* ↑ «Text de les cançons». Hampson Foundation. [Consulta: 17 agost 2018].
# Josep Agelet i Garrell

Josep Agelet i Garrell (Lleida, 1879 - 1919) fou un advocat i polític català, comte de Vinatesa, fill de Miquel Agelet i Besa i germà del poeta i diplomàtic Jaume Agelet i Garriga. Fou elegit diputat pel districte de Solsona pel Partit Liberal a les eleccions generals espanyoles de 1905 i les de 1914. El 1923 fou nomenat senador a títol pòstum.

## Obres

* Las disposiciones de nuestro código civil referente a la sucesión testamentaria: ¿representa un criterio perfectamente racional y justo? (1904).
* Orígenes del derecho penal en los pueblos modernos: sistemas penitenciarios y juicio crítico de la teoría correccional (1902).

## Referències

* 1 2 Diccionari d'Història de Catalunya; p. 12; entrada: "Agelet i Besa, Miquel"; ed. 62; Barcelona; 1998; ISBN 84-297-3521-6

## Enllaços externs

* Fitxa del Congrés dels Diputats (castellà)
* Fitxa del Senat Arxivat 2010-08-29 a Wayback Machine.
# Elle (revista)

* «Elle» redirigeix aquí. Vegeu-ne altres significats a «Elle (desambiguació)».
Elle és una revista d'àmbit mundial sobre temes de moda, bellesa, salut i entreteniment, dirigida a dones. Va ser fundada per Pierre Lazareff i la seva esposa Hélène Gordon el 1945. Elle vol dir "ella" en francès.
Lazareff va nomenar en 1946 Françoise Giroud directora de redacció, càrrec que va ocupar fins al 1953.De 1985 a 1989, Elle Macpherson va aparèixer a tots els números de la publicació.
La revista és propietat del grup Lagardère de França i és publicada als Estats Units per Hachette Filipacchi Media US, al Brasil per Grupo Editora abril, a l'Argentina per Grupo Clarín, a Singapur per Mediacorp, a Alemanya per Hubert Burda Media i a Mèxic per l'editorial Expansión. La primera edició al Regne Unit es va publicar el novembre de 1985. Un any després, el 1986, Elle va arribar a Espanya de la mà de Hachette Filipacchi, SA. L'editora catalana Grup RBA la publica per Portugal
La revista és amfitriona d'uns premis anuals, els Elle Style Awards. Els guanyadors són publicats a la revista.
L'any 2009 la revista va obtenir el Premi Bones Pràctiques en Comunicació no Sexista que atorga l'Associació de Dones Periodistes de Catalunya, per la publicació del manifest defensant el treball professional de les dones.

## Referències

* ↑ « Pierre et Hélène Lazareff, couple hors normes ! » Sophie Delassein, Jean-Pierre Thiollet, France-Soir, 12/05/2009, http://www.francesoir.fr/loisirs/litterature/“pierre-et-helene-lazareff-couple-hors-normes-”-sophie-delassein-38180.html%5BEnllaç+no+actiu%5D
* ↑ Ó Cofaigh, Éamon. A Vehicle for Change (en anglès). Liverpool University Press, 2022, p. 161. ISBN 9781802070675.
* ↑ «L’ADPC lliura els Premis de Comunicació no Sexista 2009». Dones. Revista digital, 08-10-2009. [Consulta: 27 desembre 2020].

## Enllaços externs

* Elle - Lloc web oficial
# Avortament a Grècia

L'avortament a Grècia ha estat totalment legal des del 27 de gener de 1984. Es poden realitzar avortaments, a petició de la pacient, en hospitals públics sempre que l'embaràs no hagi superat dotze setmanes. En el cas de violació o incest, es pot produir l'avortament fins a un màxim de dinou setmanes, i fins a vint-i-quatre setmanes, en el cas d'anomalies fetals. Les nenes menors de 18 anys han d'obtenir permís per escrit del tutor legal abans que se'ls permeti la interrupció de l'embaràs. A partir de 2007, la taxa d'avortament va ser de 7,2 per cada 1.000 dones d'entre 15 i 44 anys.

## Referències

* ↑ Anastasi, Paul. «Greece legalizes abortion» (en anglès). NYTimes.com, 27-01-1984. [Consulta: 9 abril 2014].
* 1 2 3 «Europe's abortion rules» (en anglès). BBC News, 12-02-2007. [Consulta: 9 abril 2014].
* ↑ «World Abortion Policies 2013» (en anglès). Nacions Unides, 2013. [Consulta: 9 abril 2014].